# אלטר דו שאו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
שעת שקיעה באלטר דו שאו

אלטר דו שאו (בפורטוגזית: Alter do Chão) הוא כפר ברזילאי הנמצא סמוך למוצא האגם לגו ורדג'ה אל נהר טפז'וס. כיום גרים בו אזרחים ברזילאיים ובעבר היה המקום יישובם של אינדיאנים אוכלי אדם.

תושבי הכפר מתפרנסים בעיקר משירותי שיט סירות, מכירת חפצי אומנות שיוצרים אינדיאנים, מסעדות דגים בהם ניתן למצוא דגי טוקונרה ופיררוקו והשכרת מקומות לינה במחירים נוחים. ולמרות זאת, נותר המקום פראי כשהיה כאשר נתגלה לראשונה לאדם הלבן, הואיל בכל זאת מדובר במקום נידח למדי. בכפר גרים כמה מאות תושבים, אולם בסופי שבוע יש ויהיו בו אלפי נופשים המגיעים מן העיר סנטרם, מרחק כשעתיים נסיעה בקמיונטה (רכב בעל עבירות גבוהה). הכפר ידוע בשקיעותיו המרהיבות, הואיל ולא נעשה שימוש בפנסי רחוב במקום. ידוע כי לפני כמה דורות נעשה ניסיון להאיר את שלושת רחובות הכפר בלילות אך זוגות אוהבים שהופרעו, ניפצו את המנורות בעזרת גולגולות של קפיבארות וזקני הכפר לא שבו להטרידם עם פנסי רחוב חדשים. האגדה מספרת שבישוב יש שוטר אחד וגנב אחד וכך הסדר נשמר על כנו – בלילה פועל הגנב וביום מבקר אצלו השוטר ומשיב את החפצים שנלקחו לבעליהם. כאשר מתברר לתושבים שאל האגם חדר קיימן גדול במיוחד, היכול להוות סכנה ממשית למתרחצים, יוצאים חברי הקהילה הקטנה עם סירותיהם בלילה ומנסים לאתר את הטורף הגדול כדי לצודו. את שלל הפוחלצים של אותם קיימנים אפשר לראות בבנין הקהילה.

מקור: http://he.wikipedia.org../../../%D7%90/%D7%9C/%D7%98/%D7%90%D7%9C%D7%98%D7%A8_%D7%93%D7%95_%D7%A9%D7%90%D7%95.html

קטגוריה: ברזיל: גאוגרפיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Português